Hoče, 7. 1. 2015

**Zapisnik 11. redne seje Komisije za ocenjevanje kakovosti Fakultete za kmetijstvo in biosistemske vede**, ki je bila 7. 1. 2015, s pričetkom ob 11.15 uri v zbornici fakultete.

**Prisotni:** mag. Andrej Vogrin, doc.dr. Marjan Janžekovič, doc. dr. Jurij Rakun, mag. Ksenija Škorjanc , Tanja Močenik

Opr. odstotna: Urška Lisec

Pregled sklepčnosti

Dnevni red

1. Pregled in potrditev zapisnika prejšnje seje.

2. Samoevalvacijsko poročilo 2013/14

3. Zaposljivost naših diplomantov.

4. Razno.

Komisija za ocenjevanje kakovosti Fakultete za kmetijstvo in biosistemske je bila sklepčna in je lahko pričela z 11. redno sejo po dnevnem redu.

**SKLEP 1:**

Komisija je soglasno sprejela predlagani dnevni red.

**Ad. 1**

Predsednik komisije za ocenjevanje kakovosti FKBV, mag. Andrej Vogrin, je člane komisije seznanil z zapisnikom 10. redne seje. Komisija na zapisnik ni imela pripomb in je sprejela naslednji sklep

**SKLEP 2:**

Zapisnik 10. redne seje Komisije za ocenjevanje kakovosti FKBV je bil soglasno sprejet in bo objavljen na spletni strani fakultete.

**Ad. 2**

Predsednik komisije, mag. Vogrin, je zbrane seznanil z nastajanjem samoevalvacijskega poročila za leto 2013/2014. Poglavja v poročilu samem so enako kot leto poprej, v letošnje poročilo se vključi še SWOT analiza, ki jo je opravilo vodstvo fakultete.

Sredi obravnavane točke, se je Komisiji za ocenjevanje kakovosti pridružil še dekan fakultete. Komisija se je odločila, da bo omenjeno točko prekinila in začela z naslednjo točko dnevnega reda, ki jo je komisija na željo dekana vključila v dnevni red seje.

Ad. 3

Dekan je tako komisijo seznanil s podatki, ki jih je pridobil na Zavodu za zaposlovanje v Mariboru v zvezi z zaposljivostjo naših diplomantov na vseh študijskih programih. Kot kažejo statistični podatki, zaposljivost naših diplomantov ni slaba. Med našimi diplomanti je tudi veliko mladih prevzemnikov kmetij, je opozoril dr. Janžekovič, prav tako pa se naši diplomanti tudi samozaposlijo na domačih kmetijah. Na osnovi podatkov z Zavoda za zaposlovanje zasledimo trend povišanja starostne meje pri prvi zaposlitvi. Po diskusiji v zvezi z zaposljivostjo diplomantov naše fakultete je Komisija za ocenjevanje kakovosti na FKBV sprejela naslednji sklep:

SKLEP 3

Komisija za ocenjevanje kakovosti na FKBV se je seznanila s podatki Zavoda za zaposlovanje v zvezi z zaposljivostjo naših diplomantov. Ob tem je komisija opozorila, da je v zvezi z zaposljivostjo naših diplomantov potrebno opraviti temeljito analizo na osnovi podatkov, ki bi jih pridobili sami. Mentorji naj se povežejo s svojimi diplomanti in pridobijo podatke za zadnjih nekaj let.

Po sprejetem sklepu je dekan zapustil sejo komisije za ocenjevanje kakovosti.

Komisija je nadaljevala z 2. Točko dnevnega reda, to je Samoevalvacijskim poročilo za leto 2013/2014.

Ad. 2

V zvezi s samoevalvacijskim poročilom je Komisija za ocenjevanje kakovosti na FKBV sprejela naslednje sklepe:

SKLEP 4

Komisija za ocenjevanje kakovosti na FKBV poziva dekana fakultete, da na katedrah, kjer ni imenovan predstojnik, le- te imenuje.

SKLEP 5

Komisija za ocenjevanje kakovosti poziva predstojnika botaničnega vrta, da se o aktivnostih, ki se odvijajo v botaničnem vrtu, obvestijo tudi študenti in da se jih smiselno v te aktivnosti tudi vključi.

SKLEP 6

Komisija za ocenjevanje kakovosti na FKBV poziva dekana, da zaposlene seznani s pogoji nabave opreme za delovno mesto.

SKLEP 7

Komisija za ocenjevanje kakovosti na FKBV poziva dekana, da določi drugega sestavljalca urnikov.

SKLEP 8

Komisija za ocenjevanje kakovosti na FKBV poziva dekana, da pri vseh zaposlenih izpelje plačilo za opravljeno delo.

SKLEP 9

Komisija za ocenjevanje kakovosti na FKBV poziva dekana, da vsem zaposlenim omogoči zasedbo delovnega mesta skladno s pridobljenim nazivom.

SKLEP 10

Komisija za ocenjevanje kakovosti na FKBV poziva dekana, da skladno s predpisi vse zaposlene seznani z oceno njihove delovne uspešnosti.

SKLEP 11

Komisija za ocenjevanje kakovosti na FKBV predlaga senatu fakultete, da zadolži vse predstavnike fakultete, ki sodelujejo v organih na univerzi, da s kratkimi poročili seznanijo vse zaposlene o dogajanju v posameznih organih na univerzi. Prav tako se zadolžijo vodje posameznih organov na fakulteti (Senat, Poslovodni odbor, Komisija za študijske zadeve, Komisija za ...) da po vsaki seji pripravi kratko poročilo, ki se pošlje vsem zaposlenim.

SKLEP 12

Komisija za ocenjevanje kakovosti na FKBV poziva dekana, da določi novega urejevalca spletnih strani fakultete. Za določena področja na spletnih straneh fakultete, pa naj določi posameznike, ki bodo sprotno ažurirali področja, za katera so založeni.

SKLEP 13

Komisija za ocenjevanje kakovosti na FKBV bo prosila pristojne na UM za pomoč pri odkrivanju in odpravi mobinga na fakulteti.

SKLEP 14

Komisija za ocenjevanje kakovosti na FKBV predlaga vodstvu fakultete, da po preučitvi ankete o zadovoljstvu zaposlenih, pripravi svoje ukrepe za izboljšanje in jih predstavi zaposlenim.

SKLEP 15

Komisija za ocenjevanje kakovosti poziva vodstvo fakultete, da določi obveznosti nosilcem posameznih funkcij na fakulteti.

SKLEP 16

Komisija za ocenjevanje kakovosti na FKBV poziva vodstvo fakultete, da poišče in analizira vzroke za povečanje porabe energije na fakulteti in nas z ugotovitvami seznani.

Ad 4

Pod točko razno nas je predstavnica študentov v Komisiji za ocenjevanje kakovosti seznanila s pripravami študentske fakultete v zvezi z zadovoljstvo študentom z storitvami, ki so jim na voljo na fakulteti in s fakulteto samo.

Komisija je zaključila s sejo ob 13.50 uri.

Zapisala:

Mag. Ksenija Škorjanc Predsednik

 Mag. Andrej Vogrin